Sphaenognathus furumii

Sphaenognathus furumii er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor (30-40 millimeter), nokså bred, blank,  brunlig hjortebille med noe bronseaktig metallglans, særlig på forkroppen. Hannen har forstørrede kjever, hos denne arten er de tynne og sigdformede, fint sagtakkede på innersiden men uten større tenner, en del lengre enn hodet. Hode og pronotum er noe hårete på sidene, hårene ullaktige, undersiden er også tett hårete. Et påfallende trekk er at hannene har fire fasettøyne. Hodet er avrundet firkantet med markerte "hjørner". Pronotum er bredt klokkeformet sett ovenfra. Dekkvingene er hvelvede med ujevn, læraktig overflate. Beina er nokså lange og tynne, leggene med korte torner, helt mørke. Hunnen er kortere og bredere enn hannen og mørkere på farge, kjevene brede.

Levevis 
Larvene utvikler seg nede i bakken i humus-rik jord. Arten lever i Andesfjellene.

Utbredelse 
Arten er kjent fra Bolivia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Chiasognathini
 Slekten Sphaenognathus Buquet, 1838 – 30 arter
 Underslekten Sphaenognathus (i snever forstand) – 24 arter
 Sphaenognathus furumii Lacroix, 1990

Referanser

Kilder 
 Oversikt over artene
 Generic Guide to New World Scarabid Beetles – Sphaenognathus

Eksterne lenker 
 Bildegalleri med en del arter
 Bildegalleri
 
 

Hjortebiller
Bolivias insekter
Biller formelt beskrevet i 1990
Dyr formelt beskrevet av Jean-Pierre Lacroix